Stablo

Stablo je jedan od osnovnih organa drvenastih vrsta na kojem su lišće, pupoljci i plodovi. Razgranjavanjem uvećava površinu biljke i omogućuje povoljan položaj listova i cvjetova na njihovu funkciju. Ono se javlja kao posrednik između korijena i listova. Na njemu se mogu razlikovati, prije svega deblo, koje na izvjesnoj visini nosi krošnju. Prelaz korijena u deblo naziva se žilište. U krošnji su grane, ogranci, izbojci, pupoljci, lišće, izbojci, cvjetovi i plodovi.

Kod nekih vrsta deblo se može pratiti u krošnji do vrha stabla (smrča, bor), a kod drugih se deblo gubi u razgranatoj krošnji (lipa, grab).

Svjetlost znatno utječe na stablo. Piramidalni oblici rasporeda visina stabala je čest i javlja se kod velikog broja vrsta. Tako se biljke štite od intenzivnog isparavanja, jer su grane priljubljene uz deblo koje su živi plašt koji direktnu Sunčevu svjetlost pretavara u difuznu i umanjuje isparavanje.

U visokim planinskim predjelima, kao i na dalekom sjeveru, krošnje su svojim oblikom adaptirane pritiskom snijega. Ona je u tim predjelima pretežno uska. Grane su kratke, tanke i savitljive tako da se snijeg slabije zadržava i biljke se tako štite od njega.

Koa što su krošnja i deblo karakteristični za pojedine vrste, tako je i s korom. Vanjski dio je grub i naziva se mrtva kora. Ona štiti unutrašnji dio kore od vanjskih utjecaja. Kora se razlikuje po reljefu, boji, debljini, glatkoći.

Kora je prepoznatljiv i uočljiv dio stabla te njena karakteristika određuje ime vrsti drveta.

Također pogledajte
Podzemno stablo

Kategorija:Dendrologija
Kategorija:Botanika